ᱵᱤᱱᱚᱞᱚᱠᱷᱢᱤ ᱱᱮᱯᱨᱟᱢ

ᱵᱤᱱᱟᱞᱚᱠᱷᱢᱤ ᱱᱮᱯᱨᱟᱢ ᱫᱚ ᱢᱤᱫ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱾ ᱫᱷᱟᱹᱨᱛᱤ ᱨᱮ ᱢᱟᱱᱣᱟ ᱠᱚ ᱥᱩᱞᱩᱠ ᱥᱟᱹᱜᱟᱹᱭ ᱫᱚᱦᱚ ᱠᱟᱛᱮ ᱟᱨ ᱥᱮᱪᱮᱫ ᱠᱟᱛᱮ ᱞᱟᱦᱟᱱᱛᱤ ᱰᱟᱦᱟᱨ ᱟᱯᱱᱟᱨ ᱢᱟᱵᱚ ᱢᱮᱱᱛᱮ ᱚᱞ ᱦᱚᱛᱮᱛᱮ ᱪᱮᱦᱮᱸᱜᱟ ᱮᱫ ᱠᱚ ᱛᱟᱦᱮᱸ ᱫᱚᱜ ᱾ ᱠᱩᱲᱤ ᱡᱟᱱᱟᱝ ᱨᱮᱦᱚᱸ ᱠᱚᱲᱟ ᱡᱟᱱᱟᱝ ᱨᱮᱦᱚᱸ ᱰᱟᱱᱟᱨ ᱡᱟᱱᱟᱝ ᱨᱮᱱᱟᱝ ᱦᱚᱠ ᱫᱚ ᱥᱚᱢᱟᱱ ᱜᱮᱭᱟ ᱢᱮᱱ ᱠᱟᱛᱮ ᱢᱟᱱᱣᱟ ᱠᱚᱭ ᱵᱩᱡᱷᱟᱹᱣ ᱟᱠᱚ ᱛᱟᱦᱮᱸᱫᱚᱜ ᱾ ᱜᱚᱡ ᱜᱚᱯᱚᱡ ᱦᱟᱹᱛᱤᱭᱟᱹᱨ ᱪᱮ ᱵᱟᱺᱫᱩᱠ ᱛᱮᱫᱚ ᱥᱟᱶᱛᱟ ᱵᱟᱝ ᱨᱟᱠᱟᱵᱼᱟ ᱚᱱᱟᱛᱮ ᱚᱱᱟᱫᱚ ᱟᱞᱚ ᱵᱚᱱ ᱥᱟᱵᱢᱟ ᱢᱮᱱ ᱠᱟᱛᱮ ᱟᱡᱟᱜ ᱯᱚᱱᱚᱛ ᱢᱚᱬᱤᱯᱩᱨ ᱨᱤᱱ ᱠᱩᱲᱤ ᱦᱚᱯᱚᱱ ᱯᱟᱦᱴᱟ ᱠᱷᱚᱱ ᱦᱩᱞ ᱮ ᱮᱦᱚᱵ ᱞᱮᱜᱸᱟ ᱾ ᱱᱚᱶᱟ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱦᱟᱹᱛᱤᱭᱟᱹᱨ ᱵᱤᱨᱩᱫᱷᱤ ᱦᱩᱞ ᱫᱚ ᱛᱟᱭᱚᱢ ᱢᱚᱬᱤᱯᱩᱨ ᱯᱚᱱᱚᱛ ᱠᱷᱚᱱ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱩᱛᱩᱨᱼᱯᱩᱨᱩᱵ ( Northeast ) ᱱᱟᱠᱷᱟ ᱯᱚᱱᱚᱛ ᱠᱚᱨᱤ ᱟᱹᱰᱤ ᱜᱮ ᱯᱟᱥᱱᱟᱣ ᱟᱨ ᱢᱟᱱᱟᱣ ᱵᱟᱛᱟᱣ ᱮᱱᱟ ᱾

᱒᱐᱐᱔ ᱥᱟᱞ ᱨᱮ Control Arm Foundation of India (CAFI) ᱫᱚ ᱟᱡᱟᱜ ᱫᱤᱥᱟᱹ ᱩᱫᱩᱜ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱟᱡᱟᱜ ᱱᱚᱸᱠᱟᱱ ᱟᱬᱟᱝ ᱛᱮ ᱛᱟᱭᱚᱢ ᱩᱛᱩᱨᱼᱯᱩᱨᱩᱵ ᱱᱟᱠᱷᱟ ᱯᱚᱱᱚᱛ ᱠᱚᱨᱮ ᱠᱩᱲᱤ ᱛᱮ ᱟᱨᱵᱟᱝ ᱠᱚᱲᱟ ᱛᱮ ᱥᱚᱢᱟᱱ ᱨᱟᱭᱨᱤᱛ ᱯᱟᱸᱡᱟ ᱠᱟᱛᱮ ᱥᱮᱪᱮᱫ ᱟᱨ ᱞᱟᱦᱟᱱᱛᱤ ᱦᱚᱨ ᱠᱚ ᱟᱯᱱᱟᱨ ᱠᱮᱜᱼᱟ ᱾ ᱱᱚᱸᱠᱟᱱ ᱮᱱᱮᱢ ᱠᱷᱟᱹᱛᱤᱨ ᱵᱤᱱᱟᱞᱚᱠᱷᱢᱤ ᱱᱮᱯᱨᱟᱡ ᱫᱚ ᱚᱱᱟ ᱯᱚᱱᱚᱛ ᱠᱚᱨᱮ ᱞᱟᱦᱟᱱᱛᱤ ᱞᱟᱹᱜᱤᱫ ᱢᱮᱫ ᱢᱚᱦᱚᱨ ᱟᱨ ᱟᱲᱟᱝ ᱠᱟᱱᱟᱭ ᱢᱮᱱᱛᱮ ᱩᱯᱨᱩᱡ ᱵᱮᱱᱟᱣ ᱮᱱ ᱛᱟᱭᱟ ᱾ 
ᱜᱚᱡ ᱜᱚᱯᱚᱡ ᱦᱟᱹᱛᱤᱭᱟᱹᱨ ᱵᱤᱨᱩᱫᱷ ᱤᱫᱤ ᱠᱟᱛᱮ ᱢᱮᱱ ᱞᱮᱜᱼᱟ ᱡᱮ "ᱛᱤ ᱨᱮ ᱦᱟ.ᱛᱤᱭᱟ.ᱨ ᱵᱟ.ᱱᱩᱜ ᱦᱚᱲ ᱫᱚ ᱵᱟᱢ ᱜᱚᱡ ᱫᱟᱲᱮᱭᱟ ᱭᱟ ᱾" ᱱᱚᱶᱟ ᱠᱟᱹᱱᱩᱱ ᱫᱚ ᱥᱚᱨᱠᱟᱨᱤ ᱯᱩᱞᱤᱥ ᱟᱨ ᱮᱴᱟᱜ ᱠᱚᱦᱚᱸ ᱢᱟᱱᱟᱣ ᱞᱟᱹᱠᱛᱤᱠ ᱠᱟᱱᱟ ᱾ ᱱᱚᱸᱠᱟ ᱠᱮᱴᱮᱡ ᱟᱲᱟᱝ ᱠᱷᱟᱹᱛᱤᱨ ᱒᱐᱑᱕ ᱥᱟᱞ ᱨᱮ ᱵᱮᱱᱟᱣ ᱞᱮᱱ Forbe ᱥᱟᱛᱟᱢ ᱨᱮ ᱒᱔ ᱜᱚᱴᱟᱝ ᱡᱩᱣᱟᱹᱱ ᱦᱟᱛᱟᱝ ᱠᱚ ᱢᱩᱫᱽ ᱨᱮ ᱟᱡᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱾ Action on Arm Violence of London ᱯᱟᱦᱟᱴᱟ ᱠᱷᱚᱱ ᱚᱱᱟ ᱥᱮᱨᱢᱟ ᱜᱮ ᱫᱷᱟᱹᱨᱛᱤ ᱨᱤᱱ  ᱑᱐᱐ ᱜᱚᱴᱟᱝ ᱧᱩᱛᱩᱢᱟᱱ ᱢᱟᱱᱟᱣ ᱵᱟᱛᱟᱣ ᱦᱚᱲ ᱠᱚ ᱢᱩᱫᱽ ᱨᱮ ᱟᱡᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱦᱟᱹᱛᱤᱭᱟᱹᱨ ᱵᱤᱨᱩᱫᱷᱤ ᱟᱲᱟᱝ ᱱᱚᱸᱠᱟ ᱯᱟᱥᱱᱟᱣ ᱮᱱᱟ, ᱫᱷᱟᱹᱨᱛᱤ ᱨᱮ ᱵᱟᱺᱫᱩᱠ ᱞᱮᱠᱟᱱ ᱦᱟᱹᱛᱤᱭᱟᱹᱨ ᱨᱮᱱᱟᱜ ᱵᱮᱵᱷᱟᱨ ᱫᱚ ᱠᱚᱢ ᱤᱫᱤᱭᱮᱱᱟ ᱾

ᱦᱟᱨᱟᱵᱩᱨᱩ ᱟᱨ ᱥᱮᱪᱮᱫ

ᱵᱤᱱᱟᱞᱚᱠᱷᱢᱤ ᱱᱮᱯᱨᱟᱢ ᱫᱚ ᱢᱚᱬᱤᱯᱩᱨ ᱯᱚᱱᱚᱛ ᱨᱮᱱᱟᱝ ᱤᱢᱯᱷᱟᱞ ᱵᱟᱡᱟᱨ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱵᱟᱵᱟ ᱧᱩᱛᱩᱢ ᱫᱚ ᱱᱮᱯᱨᱟᱢ ᱵᱤᱦᱟᱨᱤ ᱟᱨ ᱟᱭᱳ ᱧᱩᱛᱩᱢ ᱫᱚ ᱭᱮᱱᱥᱮᱢᱵᱟᱢ ᱤᱵᱮᱢ ᱦᱟᱞ ᱾ ᱤᱢᱯᱷᱟᱞ ᱵᱟᱡᱟᱨ ᱨᱮᱱᱟᱜ ᱜᱚᱡ ᱜᱚᱯᱚᱡ ᱦᱚᱭ ᱦᱤᱥᱤᱫ ᱛᱟᱞᱟᱨᱮ ᱦᱟᱨᱟ ᱞᱮᱱᱟᱭ ᱾ ᱟᱡ ᱮ ᱡᱟᱱᱟᱢ ᱮᱱ ᱚᱠᱛᱚ ᱨᱮᱫᱚ ᱤᱢᱯᱷᱟᱞ ᱵᱟᱡᱟᱨ ᱨᱮ ᱠᱚᱨᱯᱷᱤᱭᱩ ᱛᱟᱦᱮᱸ ᱠᱟᱱᱟ ᱾ ᱤᱢᱯᱷᱟᱞ ᱨᱮᱱᱟᱜ ᱢᱤᱫ ᱤᱛᱩᱱ ᱟᱥᱲᱟ ᱠᱷᱚᱱ ᱛᱟᱱᱟᱞᱟᱭ ᱥᱟᱹᱛ ᱠᱮᱜᱼᱟ ᱾ ᱚᱱᱟ ᱵᱤᱱᱤᱰ ᱨᱮ ᱫᱚᱥᱟᱨ ᱴᱷᱟᱶ ᱮ ᱟᱢᱮᱴ ᱞᱮᱫ ᱠᱷᱟᱹᱛᱤᱨ ᱛᱮ ᱟᱢᱩᱥᱟᱱᱟ ᱟᱨ ᱜᱚᱣᱨᱚ ᱢᱮᱢᱚᱨᱤᱭᱟᱞ ᱥᱤᱨᱯᱷᱟᱹᱭ ᱧᱟᱢ ᱞᱮᱜᱼᱟ ᱾ ᱫᱤᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱱᱟᱜᱟᱢ ᱨᱮ ᱢᱟᱥᱴᱚᱨ ᱰᱤᱜᱽᱨᱤ ᱥᱟᱹᱛ ᱞᱮᱜᱼᱟᱭ ᱾ ᱚᱱᱟ ᱛᱟᱭᱚᱢ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱢᱯᱷᱤᱞ ᱮ ᱥᱟᱹᱛ ᱞᱮᱜᱼᱟ ᱾ 

ᱯᱷᱮᱞᱚᱥᱤᱯ ᱟᱨ ᱥᱤᱨᱯᱷᱟ. ᱠᱚ

ᱱᱮᱯᱨᱟᱢ ᱫᱚ ᱤᱱᱰᱚᱼᱢᱭᱟᱱᱢᱟᱨ ᱢᱭᱟᱱᱢᱟᱨ ᱥᱤᱢᱟᱹ ᱫᱷᱟᱨᱮ ᱨᱮ ᱜᱚᱡ ᱜᱚᱯᱚᱡ ᱦᱟᱹᱛᱭᱟᱹᱨ ᱪᱮᱫᱟᱜ ᱯᱟᱥᱱᱟᱣᱜ ᱠᱟᱱᱟ ᱚᱱᱟ ᱠᱷᱚᱫᱽᱨᱚᱸᱫᱽ ᱞᱟᱹᱜᱤᱫ ᱛᱮ ᱯᱞᱚᱯᱥᱮᱭᱟᱨ ᱯᱷᱮᱞᱚᱥᱤᱯ ᱮ ᱧᱟᱢ ᱞᱮᱜᱼᱟ ᱾ ᱫᱚᱞᱟᱭᱞᱟᱢᱟ ᱵᱩᱱᱤᱭᱟᱹᱫᱽ ᱨᱮᱱᱟᱜ WISCOMP scholar of peace ᱥᱤᱨᱯᱷᱟᱹᱭ ᱧᱟᱢ ᱞᱮᱜᱼᱟ ᱾ref name=Nep/>
ᱚᱱᱟ ᱥᱤᱨᱯᱷᱟᱹ ᱫᱚ ᱦᱤᱸᱥᱟᱹᱥᱩᱭᱟᱹ ᱠᱚᱢ ᱠᱟᱛᱮ ᱥᱩᱞᱩᱠ ᱰᱟᱦᱟᱨ ᱛᱟᱲᱟᱢ ᱠᱟᱛᱮ ᱠᱩᱲᱤ ᱦᱚᱯᱚᱱ ᱩᱛᱱᱟᱹᱣ ᱟᱨ ᱦᱟᱹᱛᱭᱟᱹᱨ ᱵᱤᱨᱩᱫᱷᱤ ᱠᱷᱚᱫᱽᱨᱚᱸᱫᱽ ᱨᱮᱭ ᱧᱟᱢ ᱞᱮᱜᱼᱟ ᱾ Best Humanitarian initiative of the year 2010 ᱨᱮ ᱦᱟᱹᱛᱭᱟᱹᱨ ᱵᱤᱨᱚᱫᱷᱤ ᱤᱫᱤ ᱠᱟᱛᱮ ᱒᱐᱑᱑ ᱨᱮ Sean Macbride ᱥᱟᱹᱱᱛᱤ ᱥᱤᱨᱯᱷᱟᱹᱭ ᱧᱟᱢ ᱞᱮᱜᱼᱟ ᱾ CNN IBN ᱯᱟᱦᱴᱟ ᱠᱷᱚᱱ ᱡᱚᱜᱽᱫᱷᱚᱞᱟ (Real Hero) ᱥᱤᱨᱯᱷᱟᱹᱭ ᱧᱟᱢ ᱞᱮᱜᱼᱟ ᱒᱐᱑᱑ ᱥᱟᱞᱮ ᱨᱮ ᱾ ᱔ ᱚᱠᱴᱚᱵᱚᱨ ᱒᱐᱑᱘ ᱥᱟᱹᱜᱩᱱ ᱢᱟᱦᱟᱸ ᱨᱮ RAW in WAR (Reach all Women in War) ᱯᱟᱦᱴᱟ ᱠᱷᱚᱱ  ᱟᱹᱰᱤ ᱥᱟᱦᱟᱥ ᱟᱱ ᱢᱟᱹᱱᱢᱤ ᱠᱚ ᱵᱟᱧᱪᱟᱣ ᱫᱚᱦᱚ ᱞᱟᱹᱜᱤᱫ ᱥᱟᱦᱟᱥ ᱟᱱ ᱦᱚᱲ ᱞᱮᱠᱟᱛᱮ ᱢᱟᱹᱱ ᱥᱟᱠᱟᱢ ᱠᱚ ᱮᱢ ᱟᱫᱮ ᱛᱟᱦᱮᱸᱫ ᱾ ᱦᱤᱥᱟᱹᱥᱩᱭᱟᱹ ᱜᱚᱡ ᱜᱚᱯᱚᱡ ᱵᱤᱨᱩᱫᱷ ᱟᱲᱟᱝ ᱠᱷᱟᱹᱛᱤᱨ ᱒᱐᱑᱘ ᱥᱟᱞᱮ ᱨᱮ ᱟᱱᱱᱟ ᱯᱚᱞᱤᱴᱠᱚᱵᱥᱠᱟᱭᱟ ᱥᱤᱨᱯᱷᱟᱹ ᱟᱛᱟᱝ ᱞᱮᱜᱼᱟ ᱾ ᱱᱚᱶᱟ ᱥᱤᱨᱯᱷᱟᱹᱫᱚ ᱵᱮᱞᱟᱨᱩᱥ ᱚᱱᱚᱞᱤᱭᱟᱹ ᱥᱟᱶ ᱡᱚᱲ ᱛᱮ ᱠᱤᱱ ᱧᱟᱢ ᱞᱮᱜᱼᱟ ᱾ ᱒᱐᱑᱕ ᱥᱟᱞ ᱨᱮ ᱥᱟᱶᱦᱮᱫ ᱨᱮ ᱱᱚᱵᱮᱞ ᱥᱤᱨᱯᱷᱟᱹᱭ ᱧᱟᱢ ᱞᱮᱜᱼᱟ ᱾